Foto: kazpravda.kz 2018 yilning 8-12 oktabr kunlari Toshkent shahrida O‘zbekiston Respublikasi va Qozog‘iston Respublikasi o‘rtasidagi Davlat chegarasini demarkatsiya qilish bo‘yicha O‘zbekiston – Qozog‘iston muzokaralarining navbatdagi raundi bo‘lib o‘tdi. TIV axborot xizmati xabariga ko‘ra, muzokaralar chog‘ida O‘zbekiston-Qozog‘iston davlat chegara chizig‘i ayrim uchastkalarini demarkatsiya qilish bo‘yicha yakuniy hujjatlarning loyihalari tayyorlandi. Uchrashuvda O‘zbekiston-Qozog‘iston davlat chegarasida 2019 yilda bajarilishi rejalashtirilayotgan dala demarkatsiya ishlari ko‘lami ham muhokama qilindi. Hukumat delegatsiyalarining keyingi uchrashuvini joriy yilning noyabr oyida Qozog‘iston hududida o‘tkazish belgilangan.